Dit is 'n plek waar soveel wreedhede plaasgevind het dat mens byna nie kan oorvertel wat daar alles gebeur het nie, omdat baie mense daar tereggestel is.
Dit was teen hierdie heuwel waar 'n klomp skreeuende mense en 'n klompie Romeinse soldate die Seun van God uitgedryf het om Hom te kruisig.
Op hierdie heuwel het dinge gebeur wat niemand verwag het nie, want toe hulle die spykers deur hierdie moeë man se hande en voete gehamer het, het daar onverwags 'n gebed opgeklink:
Wie sou kon glo dat daar teen die gespot van die owerstes en van die soldate, én ook nog die gespot van een van die rowers aan die kruis, die stem van die ander sterwende man sou bid dat Christus aan hom moet dink wanneer Hy in sy koninkryk kom?
Wie sou daardie dag kon glo dat die sterwende man aan die kruis die Seun van God was wat besig was om die wêreld te verlos?
So doen Christus in sy oomblikke van die grootste vernedering sy Middelaarswerk tot ons grootste verbasing. Lukas verhaal aan ons dat Jesus se eerste en laaste kruiswoorde 'n gebed aan sy Vader is.
Die Middelaar is eerder bereid om die mense te vergewe wat hulle aan Hom doen, as dat Hy hulle haat!
Hy wil liewer hê dat die mense deur die vergifnis van hulle sondes die lewe by God moet hê, eerder as om hulle te haat en die mense wat sy vyande is aan die geweld van die toorn van die ewige God uit te lewer!
Op hierdie punt stuit ons voor die misterie van God se raad. Ons kan nie antwoord nie. Hebreërs 2:14 sê dat dit is sodat Christus deur die dood die duiwel kon vernietig wat mag het oor die dood, sodat Hy ons daarvan kon bevry.
Maar hoekom God juis beplan het dat dit op hierdie wyse moet gebeur, kan ons nie antwoord nie. Dit is 'n misterie. God het dit gewil dat die verlossing van die mens op hierdie manier sal plaasvind. Ons moet in ons geloof daarmee volstaan.
Christus moes Homself tot in die dood verneder, omdat die geregtigheid en waarheid van God eis dat nie anders vir ons ongeregtigheid betaal kon word nie, as deur die dood van die Seun van God nie.
Toe Isak byvoorbeeld geoffer moes word, het God dit so beskik dat daar 'n ram was wat in sy plek geoffer kon word.
Maar toe Christus moes sterf, word Hy nie verskoon nie. Die eis wat aan Hom gestel is, is dat Hy gehoorsaam moet wees aan die kruisdood.
Christus bid selfs die aand in Getsemané dat as dit moontlik is, hierdie beker by Hom moet verbygaan. Maar Hy berus hom in die wil van sy Vader.
Daarom het die wagte die mense wat teen die laatmiddag nog nie dood was nie, se bene gebreek sodat hulle vinniger kon sterwe.
Omdat Jesus reeds dood was, het hulle toe nie sy bene gebreek nie. Hulle het sy liggaam afgehaal, en Hy is begrawe.
Net dooie mense word begrawe. Jesus is begrawe as bewys van die feit dat hy nie meer gelewe het nie.
Omdat die mense tevrede was met die dood van die Seun van God, het die natuur die stilswye verbreek.
Met die laaste intog in Jerusalem het Jesus mos gesê dat die klippe dit sal uitroep dat Hy die Seun van God is, as die mense dit nie wil doen nie!
Hulle kon nie soos Christus besluit dat die oomblik van sy dood daar is, en dan sy Gees in die Vader se hande oorgee nie.
Hy was die Profeet wat geleer het dat die tempel van sy liggaam afgebreek sou word, en dat Hy dit in drie dae sal herbou.
Hy het ook vir hulle gesê dat die aardse bouers van God se koninkryk Hom gaan verwerp selfs om as 'n gewone bousteen gebruik te word.
Jesus was ook die profeet wat gesê het dat God hierdie steen wat die aardse bouers uitgegooi het, gaan gebruik as 'n hoeksteen in die gebou van die hemelse koninkryk.
Jesus sterf ook as die gesalfde Priester. Sy offer is die volmaakte een. Ons lees die volgende in Hebreërs 9:13,14:
Christus leer ons daarmee dat ons oue mens saam met Hom gekruisig is. Die oue mens is die mens in ons wat die sonde aanhang.
Verder leer Hy ons dat Hy vir ons ook die dood en die sonde oorwin het sodat ons as vry mense in God kan leef.
Gaan deur die lewe soos 'n mens van wie almal kan sien en sê dat hulle sterkte in Christus die gekruisigde is.
As jy bekommerd is, of sielsbenoud, maak dit 'n saak van die gebed. God sal dit vir jou opklaar, want daarvoor het Christus gesterf.
Antwoord: Ons dood is nie 'n betaling vir ons sondes nie (a), maar slegs 'n afsterwe van die sondes en 'n deurgang tot die ewige lewe (b).
Antwoord: Sodat ek in my swaarste aanvegtinge verseker kan wees en myself volkome kan vertroos dat my Here Jesus Christus my van die hel se benoudheid en pyn verlos het (a). Hierdie verlossing het Hy bewerk deur sy onuitspreeklike angs, smarte en verskrikking (b) wat Hy ook aan sy siel deur sy hele lewe, maar veral aan die kruis gely.het.